অপরদিকে কাউন্টার টেরোরিজম ইউনিট প্রধান মনিরুল ইসলাম সকাল ১০টার দিকে গণমাধ্যমকে জানান, বিল্লাল হোসেনের বাড়িতে জঙ্গী আস্তানা আছে এটি যাচাই-বাছাই করা হয়েছে। তথ্য সংগ্রহ করে দালানের ভিতরের অন্যদেরকে বের করা হয়েছে। সমঝোতার মাধ্যমে জঙ্গীদের আত্মসমর্পনের চেষ্টা চলছে। সমঝোতা না হলে আইনগত ব্যবস্থা নেয়া হবে। আশ-পাশের লোকজনের যাতে কোন অসুবিধা না হয় সেদিকে খেয়াল রেখে অভিযান পরিচালনা করা হচ্ছে। অভিযানে সোয়াত, এন্টি টেরোরিজম ইউনিট (এ.টি.ইউ), কাউন্টার টেরোরিজম ইউনিট (সি.টি.ইউ), ক্রিমিন্যাল ইনভেস্টিগেশন ডিপার্টমেন্ট (সি.আই.ডি), পুলিশ ব্যুারো অব ইনভেস্টিগেশন (পি.বি.আই), ফায়ার সার্ভিস, জেলা স্বাস্থ্য বিভাগ ও স্থানীয় প্রশাসনের বিভিন্ন কর্মকর্তা-কর্মচারীরা অভিযানে অংশ নেয়।